als_Latn dik_Latn sag_Latn
Djema, jeni kthyer nga një tur në Shqipëri. Si ishte kjo eksperiencë për ju?
Vizita në Shqipëri ishte shumë e mirë, sepse kjo ishte e para herë për ne. Përveç punës, patëm kohë të vizitonin edhe vende kulturore, si Butrinti dhe qytete të tjera: Vlorë, Tiranë, Dhërmi, Sarandë, Ksamil dhe Shëngjin. Ju jeni DJ.
Si nisi ky pasion?
Pasioni ka nisur shumë kohë më parë. Ne gjithmonë kemi qenë të lidhur me muzikën që në fëmijëri. Kishim gjithmonë dëshirë të argëtonim miqtë që kishin rrotull. Pastaj, na pëlqente dhe jeta e natës e kështu kombinimi i të dyjave solli këtë zgjedhje.
Edhe pse nga Mitrovica, ju jetoni në Suedi. Cila është historia juaj? Si vendosët të punoni të tre bashkë?
Ne jetojmë në Suedi prej 22 vitesh. Si shumë shqiptarë të Kosovës, edhe ne erdhëm këtu për shkak të luftës. Të tre, në mënyrë individuale, e kishim pasion muzikën dhe kemi punuar në diskoteka të ndryshme në Suedi si DJ. Tashmë prej 6 muajsh kemi vendosur të bashkëpunojmë me njëri-tjetrin. Edhe pse me ide të ndryshme mbi muzikën, mendojmë se bëjmë kombinimin e duhur.
Ju keni realizuar edhe një variant remiks të këngës “Suus” të Rona Nishliut, i cili ka rezultuar i suksesshëm jashtë Shqipërisë. Po në Shqipëri, pse nuk njihet ende?
Fatkeqësisht nuk njihet. Kur e punuam këngën, ajo u prodhua në një material për club remix. Publiku jashtë Shqipërisë e njeh mjaft mirë, pasi DJ të ndryshëm e kanë pjesë të performancës së tyre në diskotekat europiane.
Cilat janë të tjera bashkëpunime tuajat me këngëtarë të njohur?
Ne kemi bërë club remix për Tunën dhe Dafina Zeqirin. Ato remikse ishin nga interpretimet tona dhe në stilin që ne preferojmë.
Ku doni të arrini në të ardhmen?
Të krijojmë këngë tonat për club, muzikë house. Ne besojmë se muzika club dhe house ka një të ardhme të mirë në Shqipëri.
A mund të bëhet një DJ aq i suksesshëm sa një këngëtar?
Sigurisht, pasi një DJ ose tre, në rastin tonë, mund të argëtojnë një publik shumë më të madh. Megjithatë, bashkëpunimi mes të dyve sjell gjithmonë sukses.
Cilët janë idhujt tuaj botërorë?
Ata që prodhojnë muzikën që na pëlqen, prej Charles Brown, Jay Z dhe David Guetta.
Nga se frymëzoheni për muzikën tuaj?
Nga vende të ndryshme dhe sidomos kur jemi në club, pasi aty marrim energjinë kryesore, sidomos kur shohim njerëzit duke kërcyer.
Kur ishit në Shqipëri, provuat dhe jetën e natës. Si ju duk ajo?
“E çmendur” (qeshin). Jeta e natës në Shqipëri është njësoj si në vendet evropiane, por fatkeqësisht njerëzit ndihen të ngurtë. Duhet të kërcejmë e argëtohemi më shumë.
A ju pëlqyen vajzat?
Vajzat! Tepër (qeshin). Shumë të zgjuara dhe sociale.
Si i keni raportet me femrat. Çfarë e bën për ju joshëse një femër?
Ne jemi të tre single, të paktën deri tani. Vetëbesim dhe sens humori, kjo është joshëse tek një femër.
Si është jeta në Suedi, suedezet janë të bukura shumë, apo jo?
Ka multikulturë dhe mëson shumë. Pjesa tjetër është shumë e ftohtë. Sa për vajzat, thonë që suedezet janë më të bukurat në botë, por nuk i krahasojmë me shqiptaret (qeshin).
A ka muzikantë shqiptarë nga të cilët ju frymëzoheni?
Fatkeqësisht jo, pasi nuk ka asnjë të suksesshëm në zhanrin që ne krijojmë.
Po me paraqitjen skenike të muzikantëve shqiptarë, sipas jush, çfarë nuk shkon?
Përpiqen shumë të jenë dikush tjetër.
Çfarë duhet të bëjmë më shumë që muzika jonë të njihet ndërkombëtarisht?
Duhet t’i shpërndajmë muzikën dhe krijimet nëpër rrjetet sociale, si YouTube apo portale të ndryshme në internet. Një tjetër ide është mos të mundohemi të këndojmë gjithmonë në anglisht, sepse gjuha jonë tingëllon më mirë në veshin e publikut të jashtëm.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn